Vi ste vojnici.
Vi ste ratnici.
S tim ste brojem posebni.
Osvojit ćemo jebenu etapu!
Sve vas peče.
Jedva dišete.
Kakva nevjerojatna brzina!
Ako prejako uđete u zavoj, sletjet ćete s ceste u tankom dresu.
Isuse! Nemojte to više raditi.
Najveća utrka na svijetu.
Trotjedna utrka počinje sada.
Tour de France biciklistička je utrka.
Jedna etapa dnevno od ukupno 21.
Golemi cirkus koji putuje od grada do grada.
To je najteža utrka na svijetu.
Bit će sudara. Pravi šou, baš fora.
Jebemti sve!
No kad ste s druge strane, mislite si: „A, jebote.”
Prijatelj mi je.
Kad ste Francuz u francuskoj momčadi, pritisak je ogroman.
Želim ratnike. Želim gladijatore.
Ovdje je rođen biciklizam.
Pripremite se.
Suze posvuda.
Uspjet ćemo!
Hajde, Neilsone!
Sve vas boli guzica, noge i glava.
Navijači urlaju.
To!
3328 KILOMETARA
Kakav kaos za Jumbo-Vismu!
26 ZEMALJA
Francuzi žele pobjedu.
- Hip-hip! - Hura!
176 BICIKLISTA
Ovo je eliminacijska utrka.
JEDNA ŽUTA MAJICA
Morat će napraviti zaista čudesne stvari.
Kad vozite na Tour de Franceu, sudjelujete u nečemu posebnom.
To, čovječe! To!
Bol nam pokazuje tko smo.
Ako možete podnijeti veliku patnju i žrtvu,
možda imate šansu za pobjedu.
TOUR DE FRANCE: U SRCU PELOTONA
GRAND DÉPART
KOPENHAGEN, 29. LIPNJA 2022.
Dobro došli na predstavljanje momčadi na 109. izdanju Tour de Francea.
PREDSTAVLJANJE MOMČADI DVA DANA PRIJE UTRKE
Tour de France nacionalno je blago koje privlači cijeli svijet.
To je najveća biciklistička utrka
i događaj koji zanima svakoga.
Koncept je jednostavan.
Utrka ima 21 etapu koju svaki dan osvoji jedan biciklist.
Slavnu žutu majicu nosi biciklist s najboljim vremenom u 21 etapi.
No biciklizam nije pojedinačni sport.
Svaka od 22 momčadi ima osam članova
koji surađuju i pomažu vođi da dođe do pobjede.
Prema pozornici upravo se vozi najtrofejnija momčad već dugi niz godina,
momčad Quick-Step Alpha Vinyl.
GENERALNI DIREKTOR
Mogu?
Ja sam Patrick Lefevere, direktor Quick-Step Alpha Vinyla.
Počeo sam se natjecati s 15 godina.
Bio sam pobjednik.
Oduvijek sam htio pobjeđivati.
Sada s momčadi želim osvojiti svaku utrku.
Momčad Quick-Step Alpha Vinyl teško je pobijediti.
Osvojili su čak 47 etapa na Tour de Franceu.
I ove ih se godine treba bojati.
28 DANA PRIJE TOUR DE FRANCEA
SIERRA NEVADA, ŠPANJOLSKA
KAMP ZA OBUKU MOMČADI QUICK-STEP ALPHA VINYL
Nadimak nam je Vučji čopor.
Svi znaju da smo to mi.
Vuk nikad ne lovi sam.
Zajedno smo u lovu na pobjedu.
Na Touru uvijek postoji pritisak, ali 2022. nije nam sretna godina.
Imamo 11 ozlijeđenih biciklista i suočavamo se s brojnim problemima.
Nije nam lako.
Do apartmana vodi spust?
- Ne. - Još jedan uspon.
Aha, da.
Drugu godinu nastupam kao svjetski prvak.
Ali početak sezone nije bio lagan. Samo sam jednom pobijedio.
Bilo je i nekoliko sudara, pa...
SVJETSKI PRVAK
5. OŽUJKA 2022.
Posljednji sudar u Liègeu...
24. TRAVNJA 2022.
Strašan sudar!
Puno je biciklista na tlu! Alaphilippe je završio u grmlju.
To me slomilo i fizički i psihički.
Ali oporavak je dobro prošao.
Tour mi je nekako uvijek na pameti
i daje mi motivaciju da treniram svaki dan.
Jedva čekam utrku. Gotov sam s treningom.
Za Tour de France biramo osam najjačih biciklista od ukupno 30.
Cilj nam je osvojiti što više etapa.
Vidjet ćemo kakav će biti Julian.
Ako ne bude spreman, imamo i drugog biciklista.
Ja sam Fabio Jakobsen, sprinter.
To znači da sam brz u završnici utrke.
O Tour de Franceu svi sanjamo otkad smo bili klinci.
Još nisam vozio na Touru.
Ali to nam je svima krajnji cilj.
Ne znate hoće li se ostvariti.
Ni sad ne znam tko će točno sudjelovati.
Nitko nije potpuno siguran.
Prije dvije godine Fabio se sudario.
Bilo je baš gadno.
Gotovo je umro.
Znam kako je to kad opet krenete od nule.
Možda i ispod nule.
Teške ozljede dugo zacjeljuju.
Ako sve bude dobro u iduća tri tjedna,
mislim da ćete me vidjeti na startu.
Gle!
Znojimo se k'o ludi, ha?
Moramo ako se želimo znojiti na Touru.
To je cilj.
Moramo imati što boljeg vođu za utrku.
Nadamo se da se Fabio oporavio od ozljeda.
Julian je svjetski prvak,
no ako ne bude u sjajnoj formi, ne možemo ga povesti.
Moram donositi teške odluke.
Hajde. Idemo!
KOPENHAGEN, DANSKA
Patrick Lefevere vrlo je vješt u sastavljanju momčadi,
slavnog Vučjeg čopora, koji ima jedan zajednički cilj.
Osvajati etape, dati sve od sebe
i ušutkati svakoga tko ima prigovor na sastav momčadi.
Evo ih!
Momčad Quick-Step Alpha Vinyl.
Michael Mørkøv.
Iz Belgije stiže Yves Lampaert.
Iz Francuske dolazi Florian Sénéchal.
Glavni Quick-Stepov sprinter ove je godine Fabio Jakobsen.
Quick-Step Alpha Vinyl objavio je popis biciklista za Tour de France.
Julian Alaphilippe neće biti na startu u petak u Danskoj.
Nije ušao u sastav Quick-Step Alpha Vinyla.
Ne mogu svima ugoditi.
Odabrao sam Fabija.
Netko mora donijeti tešku odluku.
Divno je vidjeti vas sve ovdje.
Naježio sam se kad sam stao na pozornicu.
Mislite da ste dobro odlučili kad ste odabrali Fabija?
Svi koji to zaslužuju danas su ovdje.
Teško je odabrati ekipu.
No mislim da sam donio najbolju moguću odluku.
Nije me briga što drugi misle.
Odavno sam u ovome. Na kraju će svi vidjeti naše rezultate.
Krenut ćemo dan po dan. Dat ćemo sve od sebe da pobijedimo.
Volim pobjeđivati. I jednako toliko mrzim gubiti.
Osvajanje etape na Touru za neke je momčadi golem uspjeh.
U utrci imate 21 priliku da pobijedite
i da svima pokažete da niste došli ostati u sjeni.
Stiže nam momčad EF Education-EasyPost!
Već 20 godina živim za ovu momčad.
Ja sam Jonathan Vaughters.
Generalni sam direktor momčadi EF Education-EasyPost.
Druge bi momčadi za nas rekle
da se volimo zabavljati i da smo puno opušteniji od ostalih.
Jonas odigra dugu loptu. Daleku.
STRUČNJAK ZA UTRKE NA KRONOMETAR
Ruben dotrči ovamo.
Takav dojam drugi imaju o nama.
- Šut prema sredini. Ruben ga zabija. - Zabija ga, kažeš?
Mislim da to nije istina.
U petnaestak godina svog postojanja ova je momčad bila uspješna.
Ali ovu smo sezonu baš loše započeli.
U puno smo utrka jako podbacili.
Čovječe, bili smo blizu. Jako blizu.
PENJAČ
U teškoj smo situaciji. Nije dobro.
Prijeđimo na stvar.
SASTANAK MOMČADI
Situacija je takva da ove godine imamo
daleko najslabije rezultate.
Ako se ovako nastavi, propali smo.
Sponzori će nas napustiti i morat ćemo staviti ključ u bravu.
Slušajte, ako se stanje ne popravi, svi ćemo dobiti otkaz. Ja prvi.
Da ove momčadi nema,
ne bih znao tko sam.
Osnivanje momčadi bilo je iskupljenje
za pogreške koje sam napravio u karijeri.
1999.
Vozio sam za US Postal Service,
američku momčad koja se natjecala na Touru.
Lance Armstrong s njima je bio svjetski prvak.
Bili smo face.
Evo mene i Lancea.
Tad sam baš stalno uzimao doping.
Nisam mogao spavati od straha da me ne uhvate.
Lanceu, s druge strane,
uopće nije bilo tako. Spavao je kao beba.
Svi su biciklisti tad uzimali doping.
Nisam imao moralne dileme zato što su ga drugi uzimali, nego...
Ja više nisam znao...
Izgubio sam svoj moralni kompas.
I konačno sam donio odluku da se udaljim od svega toga.
Snažno se protivimo dopingu i htjeli smo da taj stav postane kul.
Tako se promijenio cijeli pogled na ovaj sport.
Ponosan sam na to.
Ako se ove sezone želimo izvući iz govana, moramo pobijediti prvi dan na Touru.
Opstanak cijele organizacije ovisi o našem dobrom rezultatu.
A najvažnija utrka na svijetu za prikupljanje bodova
upravo je Tour de France.
Ali nadam se da biciklisti neće osjetiti taj pritisak.
PRVA ETAPA - KOPENHAGEN, UTRKA NA KRONOMETAR, 13,2 KM
Tour de France vozi se u Francuskoj i izvan nje.
Odlučili smo da utrka počne u Kopenhagenu.
Razlog je jednostavan.
Najvažnija utrka na svijetu počinje u najvećem biciklističkom gradu.
- Je li isto kao prije? - Brzina je ista. Nemoj prejako stisnuti.
Meni je bolje kad samo...
Kad odmah dam gas i krenem.
Danas nas čeka utrka na kronometar od 13,2 kilometra u Kopenhagenu.
Utrku na kronometar često zovu utrkom istine.
Radi se jednostavnoj disciplini.
Biciklist mora stići od točke A do točke B u što kraćem vremenu.
Najbrži osvaja prvu žutu majicu na ovogodišnjem Tour de Franceu.
Danas je ključni dan Tour de Francea.
Čekali smo ga godinu i pol
dok smo pripremali svoj projekt Stefan.
Stefan ima poseban zadatak na Touru,
osvojiti prvu etapu i žutu majicu.
Tour de France golema je stvar.
Osvajanje etape ovdje najvažniji je uspjeh u karijeri.
Danas vozim punim gasom.
Čeka vas pravi šou.
Stefan je ponajbolji u utrkama na kronometar,
ali često gubi od dva jača suparnika, Filippa Ganne i Wouta van Aerta,
najnadarenijih biciklista.
Oni vrijede pet-šest milijuna godišnje, ali mi si to ne možemo priuštiti.
Zato smo angažirali malo povoljniju opciju.
Cilj nam je pronaći čarobni recept da ti biciklisti postanu zaista vrhunski.
SILVERSTONE, UJEDINJENO KRALJEVSTVO
AERODINAMIČKI TUNEL
ČETIRI MJESECA PRIJE TOUR DE FRANCEA
Ovdje se moraš izravnati. Tako vježbaj.
Ali općenito vozi ovako.
Godinama se trudimo usavršiti svaku sitnicu kod Stefana.
Kad izračunamo kako točno ulaziti, a kako izlaziti iz zavoja,
bit će to vrhunski.
Stefan ima dobre šanse za pobjedu.
Naš idući biciklist može zauzeti tek 20. mjesto.
Ova kiša nema pametnijeg posla.
Iznenadila nas je i čini se da neće stati.
Dame i gospodo, Kopenhagene, jeste li spremni?
Kad pada kiša, postaje vrlo opasno. Zavoji su velik rizik za svakoga.
Većina biciklista u mokrim će zavojima znatno usporiti.
Ako im proklizi stražnji kotač, past će.
Momčad Quick-Step puna je sprintera, pa im utrka na kronometar nije prioritet.
Dao sam sve od sebe.
Utrke na kronometar nisu mi jaka strana, ali bicikl i noge dobro su me služili.
Uvjeti su danas bili ovakvi, ali sutra je novi dan.
U ovakvim etapama najčešće pobijedi favorit.
Ali uz današnju kišu sve je moguće.
Sjajan start Yvesa Lampaerta.
Hoće li mu ovo biti najbolji kronometar dosad?
Čeka li nas iznenađenje?
Najbolje prolazno vrijeme za Lampaerta.
Marichale!
Iskreno, Lampy je imao sreće.
Vidjet ćemo.
Mislim da će u ovoj etapi završiti između petog i desetog mjesta.
Ni više ni manje.
Nama kiša daje veću šansu za pobjedu.
Stefan ima sjajnu tehniku vožnje.
Na kiši će rasturati.
Puše vjetar.
Temperatura će se brzo spustiti.
- Da. - Ali i to je dobro.
Stefan Bissegger vjeruje da može osvojiti ovu etapu
i uzeti žutu majicu.
„Bizon” stiže na startnu rampu.
Moramo napokon prekinuti ovaj nesretni niz.
Moramo nešto osvojiti na ovom Tour de Franceu.
Jednostavno moramo.
Na redu je 23-godišnji Švicarac, stručnjak za utrke na kronometar.
Pljesak za Stefana Bisseggera!
Drži se desne strane.
Odlično, drži se desne strane.
Pazi na rupe.
Na početku utrke,
kad sam vidio kako je ušao u prvi lijevi zavoj,
odmah sam znao što smjera.
Nije došao igrati na sigurno. Ozbiljno je zagrizao.
Ubrzaj.
Ostani slijeva.
Naginje se.
Već drugi put.
Proklizuje po oznakama na cesti.
Još ulijevo.
Sranje.
Bez panike.
Polako uhvati tempo.
Jebemti. Uplašio se.
Samo vozi.
Pomozi mu.
VAUGHTERS: ETO. GOTOVO JE.
Stefan je previše zagrizao.
Vjerojatno si je mislio: „Idem na sve ili ništa.”
I nije se nimalo štedio.
Iskreno, poštujem to.
Kakvo razočaranje za Bisseggera.
Ne bih mu bio u koži.
Jako smo se trudili.
S njim smo imali najveću šansu da osvojimo etapu.
Jebemti sve.
UKUPNI POREDAK, ŽUTA MAJICA
Očekivali smo ga među najboljima. Strašno razočaranje za momčad EF.
Drugi pad bio je baš tužan
jer je sjedio na cesti i samo je...
I to je bilo to.
Na Tour de France momčadi često dolaze s jednim ciljem,
a onda sve padne u vodu.
Momčad EF sigurno će biti shrvana
jer im je želja da osvoje žutu majicu ovako neslavno propala.
Yves Lampaert ulazi u povijest.
Belgijac iz Vučjeg čopora osvaja prvu žutu majicu
na 109. izdanju Tour de Francea.
Mnoge je iznenadila pobjeda momčadi Quick-Step.
Ne događa se baš često da netko svlada favorite na početku Toura.
Kiša je učinila svoje, no Lampaert je vozio hrabro i neustrašivo.
Osvojio si prvu etapu Tour de Francea i nosit ćeš žutu majicu.
Glava će mi eksplodirati, ne mogu...
Ja sam sin običnog seljaka iz Belgije i...
Ovakav uspjeh...
Nisam se tome nadao.
Slađe je pobijediti kad se tome ne nadate
nego kad vam je to normalna stvar.
Nije to nikad normalna stvar.
Ovo je baš lijepo iznenađenje za sve,
ali ne možete ići slaviti jer idućeg dana opet morate na posao.
Želimo pobijediti s Fabijom.
DRUGA ETAPA, ROSKILDE - NYBORG
Na startu današnje etape u Roskildeu okupila se ogromna publika.
Sad se prvi put u borbu uključuju sprinteri.
U drugoj etapi Tour de Francea
prvi će se put natjecati svih 176 biciklista.
Ova etapa obično odgovara sprinterima.
Zbog iznimno velike napetosti čeka nas vrlo opasna završnica.
Dakle, momci.
SASTANAK MOMČADI
Glavni nam je cilj držati se skupa
u vrlo nepovoljnom okruženju.
Fabio, ti si najbolji sprinter.
Ali to ne znači da si već osvojio etapu.
Morat ćeš se boriti, ali moraš i vjerovati da ćeš je osvojiti.
Mislim da nismo veliki favoriti.
Druge momčadi imaju brze sprintere.
Znamo koliko je jak Wout van Aert.
Ali Fabio je sjajan biciklist.
Najbolje bi bilo da Fabio pobijedi u prvom sprintu.
To će mu dati samopouzdanja.
Ali, naravno, borba će biti žestoka.
Već sam pet godina u ovoj momčadi.
Ustvari, ja sam njihovo dijete. Odrastao sam uz njih.
Vjeruju u mene
i mislim da sam im se odužio pobjedama.
Jakobsen i van Aert, prsa o prsa.
Nadimak mi je Uragan iz Heukeluma.
Jakobsen osvaja etapu.
Uragan je opasan vjetar.
Uragan je iznimno snažan i dostiže ogromne brzine.
Sviđa mi se taj nadimak.
Obožavam sprint.
Ali...
Sprint do pobjede može biti opasan.
2020.
Groenewegen se probija i ima još 50 metara.
Groenewegen protiv Jakobsena.
Groenewegen ili Jakobsen. Jakobsen u ogradi!
To je zadnje čega se sjećam.
Probudio sam se u bolnici na intenzivnoj njezi u subotu.
A utrka je počela u srijedu.
Cijelo to vrijeme borio sam se za život.
Izgubio sam deset zuba. Imao sam 130 šavova.
Izgubio sam gornju i dio donje vilične kosti.
Kad otvorim usta, vidi mi se unutrašnjost nosa.
Lubanja mi je napukla na više mjesta.
Možda sam nešto zaboravio, ali i ovo je sasvim dovoljno.
To se ne smije događati.
Nema smisla upuštati se u opasne situacije.
Ono što se tada dogodilo nije bilo ni pošteno ni sigurno.
Želim zaboraviti na sudar u Poljskoj.
Slomio me fizički i psihički.
Patrick me uvijek podržavao.
Malo je i riskirao kad me pozvao u momčad.
Pokušat ću pobijediti jer to se i čini za svog vođu.
Lampaert!
Zdravo, Yves.
Koji je tvoj momčadski zadatak u današnjoj utrci?
Čuvat ćemo Fabija do kraja utrke.
Yves Lampaert nosi žutu majicu, ali nije mu cilj zadržati je.
Glavni mu je zadatak čuvati Fabija Jakobsena.
Ponašat će se kao sprinterov pas vodič.
Vodit će ga, čuvati mu mjesto i pomagati mu da se probije,
a onda će se maknuti.
Da, on mi je čuvar u žutom dresu.
Super je što će mi pomoći u sprintanju.
Znamo da će mu biti teško, ali...
Može li podnijeti taj pritisak?
Je li spreman? Nikad se ne zna.
Fabio Jakobsen borit će se protiv superzvijezde iz najbolje momčadi.
Wouta van Aerta.
Danas je najvažnija utrka.
Želim pobijediti.
Biciklizam je pun rivalstava.
Ali ja samo želim osvojiti etapu na Touru.
Kao što smo već rekli, ova je etapa vrlo nezgodna.
Bit će jako kaotično.
Glavni nam je cilj sprint s Woutom.
Imamo najjaču momčad. Možemo biti puni samopouzdanja.
Jasno se vidi da je Wout van Aert pravi šampion.
Glavni mu je cilj pobijediti i uzeti sve titule.
Moji su najveći suparnici tipični sprinteri.
Mislim na Jakobsena.
Ja nisam tipični sprinter. Brz sam u završnici utrke.
Ali izdržljiv sam na zahtjevnim terenima.
Bitke za pobjedu uvijek su zanimljive.
Velik je dan uz obalu, gdje se vozi današnja etapa.
Do završnog sprinta vodi nas put od 18 kilometara preko mosta Grand Belt.
Ovo je druga etapa.
Sve je moguće.
Imamo most.
SPORTSKI DIREKTOR
Utrka će biti tehnički zahtjevna i opasna.
Most je ključan jer na njemu nema zaklona.
Nema zaštite od vjetra.
Čekaju nas sudari. Puno sudara.
Zdravo.
RADIJSKI PRIJENOS
Dobro. Na pozicije.
Fabio, čujemo se?
Da, čujemo se.
Počelo je odbrojavanje do početka utrke.
Bio sam usredotočen.
Bio sam i malo uplašen, ali motiviran
jer jedini mi je cilj pobjeda.
Druga etapa utrke počela je u 12 sati i 39 minuta.
Imali smo okvirni plan o tome kako će se odvijati sprint.
Meni nikad nije teško pronaći pravu motivaciju.
Samo se želim utrkivati i osjetiti pritisak.
Fabio svaki put punom snagom krene po pobjedu.
Snažan je i fizički i psihički i to ga čini pobjednikom.
Peloton vozi nevjerojatnom brzinom.
Došlo je do sudara. Pazite, netko je možda pao.
Prvi sudar na Touru.
Ekipa je bila napetija nego obično.
Ceste su bile uske.
Vozio sam pri vrhu pelotona kako bih izbjegao probleme.
Uvijek može doći do sudara.
Biciklizam je vrlo opasan sport.
Uvijek testiramo svoje granice dok se borimo za pobjedu.
Želim pokazati da ne odustajem. Želim se potpuno usredotočiti.
I preživjeti.
Zauzmite mjesta. Dolazimo do uskih dionica.
Pazite, pješački otoci.
Evo Quick-Stepa i Fabija Jakobsena.
Momčadski kolege voze uz Jakobsena i služe mu kao zračni jastuk.
Cijela momčad okružila je Fabija i štiti ga od svih opasnosti na cesti.
Lampaert predvodi peloton.
Prvi osvajač žute majice vodi svoju momčad prema drugoj pobjedi.
25 KILOMETARA DO CILJA
Prije mosta imate lijevi pa desni zavoj.
Nakon toga organizirajte se, zauzmite mjesta i ne dajte se.
Gužva na čelu pelotona.
Svi žele zauzeti dobro mjesto prije mosta.
Evo Wouta van Aerta.
Zadnjih 50 kilometara vrlo je napeto.
Svi se bore za mjesto, a pravi sprint još nije ni počeo.
Vuku se opasni potezi.
Svi se žele probiti pred ostalima.
Pred nama je prijelaz preko mosta dug 18 kilometara.
Idemo, momci! Prvo se uspinjete četiri kilometra.
Zatim slijedi opasni spust.
Držite se skupa na čelu.
Čim smo stigli na most, više nikoga nisam puštao.
Borio sam se za svoje mjesto, pokušavao se maksimalno štedjeti
i sačuvati svoju poziciju.
Situacija se zahuktava. Juri se na čelu.
Lampaert žrtvuje žutu majicu da bi Jakobsen došao do prve pobjede.
Žuta majica na tlu!
Pazite, sudar s lijeve strane ceste!
Pao je Yves Lampaert u žutoj majici!
Pomozite im.
Pao je biciklist u žutoj majici, s brojem 112.
- Žuta majica! - Lampy je pao.
Lampy je na tlu.
Ma daj!
Nastao je kaos.
Svi su bili jako napeti i nervozni.
Eno Rubena! Jebemu!
Nisam to mogao izbjeći i pao sam.
Ležao sam na tlu.
U tom trenutku
mislio sam da je sve gotovo
Jakobsena je sudar usporio, ali nije pao.
Stisnuo sam zube i nastavio voziti.
I uspio sam. Onda sam se okrenuo i rekao: „Sranje.”
Lampaert se digao. Biciklist u žutoj majici ide dalje.
Peloton samo vozi dalje. Nikad ne staje.
U pelotonu ste sigurni.
Kad izađete iz pelotona, riskirate život.
Biciklist u žutoj majici zaostaje zbog pada.
Peloton se podijelio.
Lampaert se mora brzo vratiti jer u ovoj etapi ima samo jedan cilj:
stići peloton i pomoći Jakobsenu da osvoji zadnjih 200 metara sprinta.
Lampaert pokušava stići peloton.
Dio biciklista nastoji se vratiti.
Bila je to prava muka.
Morao sam se što brže vratiti u peloton.
Michaele, čekaj Lampyja na kraju pelotona.
Quick-Step čini sve da se žuta majica probije.
Ne žele ostati bez Lampaerta u finišu.
Biciklist u žutoj majici vraća se u peloton.
Stiže Yves Lampaert s dvojicom momčadskih kolega.
Bravo, momci. Sad ga dovedite na njegovo mjesto.
Evo Lampaerta zdesna, u pelotonu.
Sad se mora oporaviti
i pomoći Jakobsenu da osvoji svoju prvu etapu.
Na izlazu s mosta svi smo se okupili slijeva.
Van Aert i Jumbo također su kontrolirali situaciju.
Tako, ostanite naprijed.
Pazite. Usredotočite se.
5 KILOMETARA DO CILJA
Veliko ubrzanje na početku spusta.
Sprint je psihički najteža disciplina u biciklizmu.
Za to morate biti neustrašivi.
U zavoj ulazite vozeći 60 ili 65 km/h.
Gledate sjene, slušate zvukove,
vidite rubove ceste i jurite velikom brzinom.
To je kao da vozite 200 km/h kroz gužvu u prometu.
Slijede dva kilometra ravne ceste.
Sve su brži.
Novi sudar! Puno biciklista na tlu.
Sranje.
Pazite. Veliki sudar!
Imamo vremena. Je li netko od vas na tlu?
Biciklist Quick-Stepa.
Jebemti!
Teško je reći je li pao tko od favorita.
Oslobodite lijevu stranu za hitnu pomoć.
Sprinteri su na sigurnom i jure prema finišu.
Ne radite gluposti!
Još 1600 metara.
Lampaert vodi Jakobsena koji je potpuno usredotočen na sprint.
Posljednji kilometar činio mi se kao usporeni film.
Osvrtao sam se i tražio suparnike.
Ako zaostajete za njima, pokušavate ih nekako stići.
Ali strah je uvijek prisutan.
Quick-Stepov vlak čuva Jakobsena. Ulazimo u zadnji kilometar.
Biciklist u žutoj majici vodi Jakobsena do pozicije za finiš.
Lampaert mi je otvorio put 500 metara prije cilja.
Pokušavao sam ostati miran.
Jakobsen još traži poziciju.
Pedersen sprinta 100 metara prije cilja.
Van Aert juri za njim!
Jakobsen vozi zdesna!
Van Aert!
Pobjedu odnosi Jakobsen!
Čestitam, dečki! Čestitam!
Pobjeda za Fabija Jakobsena i Quick-Step Alpha Vinyl.
Jebemti!
Ako znate čitati s usana, vidite kako se van Aert osjeća.
Čestitam. Jako si se trudio, stari.
Hvala na svemu.
Da, hvala vam svima!
Najbolji ste. Mi smo Vučji čopor.
Sprinter nikad ne pobjeđuje sam. Računao sam na vještine svih kolega.
Hvala, prijatelju. Bravo.
I tako pobjeđujemo. Borimo se kao vukovi.
Pobjednik je druge etape Tour de Francea
Nizozemac Fabio Jakobsen.
Jako smo ponosni. Fabio je imao sjajan početak.
Bio je to veliki ispit.
Bili smo pod velikim pritiskom.
Kritizirali su naš sastav.
Možda sam star i sijed, ali nisam glup.
Hvala, Fabio. Čestitam.
Hvala.
Fabio Jakobsen napravio je nešto zaista nevjerojatno.
Prije dvije godine gotovo je umro, a sad uzima prvu pobjedu na Touru.
Nevjerojatan je.
Ovo je stvarno jedan od najvećih povrataka u sportu.
Kao u bajci, ha?
Za ovo se toliko borimo.
Ja sam sprinter. Želim osvajati sprinterske etape, pa...
Ovo je vrhunac svega.
Sjajno smo počeli. Možemo biti zadovoljni.
A sad idemo u Francusku. Ondje Tour de France zaista počinje.
Naravno, nisam zadovoljan ovom etapom.
U utrci se svašta događa. Stvari se mijenjaju.
Razmišljam kako sutra pobijediti.
Naša momčad ima velike planove.
Glavni mi je cilj što brže ući u završnicu utrke.
Moramo se opet usredotočiti.
Dobro došli u pakao! Na redu je kaldrma.
Pravi Tour počinje ovdje.
Direktor sam Jumbo-Visme. Došao sam osvojiti Tour.
Glavni je cilj riješiti se Pogačara.
Jonas i Primož moraju se probiti u poretku.
Peta etapa na kaldrmi teško je sranje.
Na kaldrmi se Tour ne osvaja, ali može se izgubiti.
Uzmi bicikl za Jonasa! Uzmi ga!
Cijeli nam je Tour krenuo nizbrdo.
- Roglič je pao! - Jebemti!
Scenarij iz noćne more za Jumbo-Vismu.
Francuzi žele pobjedu.
Francuzi u francuskom timu pod velikim su pritiskom.
Idemo, Thibaute!
Pogačar i Vingegaard, rame uz rame!
Ovo je živa patnja!
Još 300 metara i osvojit ćemo jebenu etapu!
Prijevod titlova: Martina Grujić